Aili Raendi

Aili Raendi (aastani 1960 Aili Suur; 12. august 1933 Tartu – 11. november 2002 Tallinn) oli Eesti ajaloolane.

Elulugu
Ta lõpetas 1952. aastal Tartu 3. Keskkooli ja 1958 Tartu Ülikooli ajaloo erialal. Aastal 1975 kaitses ajalookandidaadi kraadi, väitekiri "Eesti põllumeeste seltside tegevusest (kuni 1905. a)". Aastatel 1958–1959 Misso Keskkooli õpetaja, 1960–1963 Elva koduloomuuseumi teadur, 1963–1979 Tartu Linnamuuseumi direktor, 1979–1989 EPA NLKP ajaloo ja teadusliku kommunismi kateedri vanemõpetaja, 1989–1990 EPMÜ ajaloo ja politoloogia kateedri dotsent-kohusetäitja, 1990–1994 filosoofia ja sotsiaalteaduste kateedri dotsent-kohusetäitja.

Teadustöö
Uurimisvaldkonnad: Eesti põllumajanduse ajalugu, kultuurilugu, Tartu ajalugu. Üle 20 teadustrükise ja aimeartikli.

Teoseid
 Tartu Eesti Põllumeeste Seltsi asutamisest ja tegevuse algaastaist. // Mõnda mineviku Tartust. Tallinn, 1972
 Pärnu Eesti Põllumeeste Seltsi tegevusest aastatel 1870–1881. // Eesti NSV ajaloo küsimusi VIII. TÜ Toim 340 (1974)
 Eesti põllumeeste seltside näitustest 19. sajandi 70.–80. aastatel. // Etnogr-muuseumi aastaraamat XXVIII. Tallinn, 1975
 Tartu ajaloo- ja kultuurimälestised. Tallinn, 1980
 Isikunimelised tänavad Tartus. Tallinn, 1987.

Viited

Kirjandus
 Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Trt, 1981, 248
 Eesti Põllumajanduse Akadeemia töötajad ja vilistlased 1981–1990. Trt, 1991, 60
 Eesti Põllumajandusülikool: audoktorid, töötajad ja vilistlased 1991–1995. Trt, 1996, 101.

Välislingid
 Aili Raendi, veebruar 1977. 

Eesti ajaloolased
Eesti Maaülikooli õppejõud
Tartu Ülikooli ajaloo-keeleteaduskonna vilistlased
Sündinud 1933
Surnud 2002